alexandrainst/scandi-wiki huggingface dataset:
Nahal Tze'elim

Nahal Tze'elim (hebraisk נחל צאלים) er ein wadi og ei kløft i Judeaørkenen i Israel, nær Masada, som munnar ut i Daudehavet. Ein Namer, som tder «leopardkjelde», er ei kjelde som ligg midt i kløfta og gjev vatn året rundt til planter og dyr i området. 

Elva renn i nærleiken av byen Arad.

Kjelder
Denne artikkelen bygger på «Tze'elim Stream» frå ,  den 1. oktober 2014.  
 

Elvar i Israel
Geografi i Det sørlege distriktet i Israel
Yarkon

Yarkon (hebraisk נחל הירקון, Nahal HaYarkon), òg Yarqon, er ei elv sentralt i Israel. Yarkon spring ut ved Tel Afek (Antipatris), nord for Petah Tikva. Ho flyt vestover gjennom Gush Dan og Yarkonparken i Tel Aviv til Middelhavet. El-Auja er det arabiske namnet.

Historie
Yarkon er den største kystelva i Israel og er 27,5 km lang. Yarkon danna sørgrensa til Beirut vilayet under Det osmanske riket.

I mandattida gav dei britiske styresmaktene Jaffa Electric Company løyve til å generere, distribuere og selje elektrisitet i distriktet Jaffa. Meininga var å nytta vassenergi frå elva, men dette vart det aldri noko av. I staden bygde selskapet eit kraftverk som var driven av dieselmotorar.

Elva vart stadig meir forureina etter 1950-åra, og mange la skulda på Reading energiverk som ligg nær munningen. 

Då kjeldevatnet til elva vart omleidd til Negev via National Water Carrier for kunstig vatning, vart tilhøva verre i Yarkon. Då kloakk erstatta ferskvatnet, vart plante- og dyrelivet i elva øydelagd. Dette vart enno verre av mykje industriutslepp i elva, noko som førte til kraftig algevekst.

Yarkontilsyn
I 1988 vart Yarkontilsynet oppretta for å revitalisere elva og gjere delar av ho høvande for segling, fiske, symjing og andre fritidsaktivitetar. Vasskvaliteten kom seg etter at det vart bygd moderne kloakkhandsamingsanlegg i Hod Hasharon og Ramat Hasharon. Elva vart oppmudra for at ho skulle få den opphavlege djupna og naturlege flyten. Elvebreidda vart heva og forsterka, og det vart bygd gang- og sykkelvegar, og parkområde ved hjelp av støtte frå det australske jødiske samfunnet via Jewish National Fund.

Maccabiahkatastrofen
14. juli 1997 vart fire medlemmar av den australske delegasjonen i Maccabiahleikane drepne og 60 skadde, då ei midlertidig gangbru over Yarkon fall saman. Dødsfalla kom hovudsakleg av soppinfeksjon ved at det sterkt forureina vatnet kom inn i lungene på dei som omkom.

Kjelder

Denne artikkelen bygger på «Yarkon» frå ,  den 1. oktober 2014. 
 oppgav desse kjeldene:

Bakgrunnsstoff
 Yarkontilsynet

Elvar i Israel
Miljøproblem i Israel
Geografi i Det sentrale distriktet i Israel
Godtfred Holmvang

Godtfred Holmvang () var ein norsk idrettsutøvar og forsikringsmann, fødd i Bærum. Han vart europameister i tikamp under EM i friidrett 1946 i Oslo. Mellom 1939 og 1948 vann han fem NM-titlar i friidrett; tre i tikamp og ein kvar på 110 m hekk og 400 m hekk. Holmvang, som utvandra til British Columbia i Canada og døydde der, var medlem av Tyrving IL.

Idrett
Holmvang var aktiv i fleire idrettsgreiner. Allereie før andre verdskrigen viste han seg som eit stort friidrettstalent og tok sitt fyrste NM-gull i tikamp i 1939. Han dreiv elles med seglsport og etterkvart også med den ferske idretten ski i alpine greiner.

I 1946 vann han tre gullmedaljar i norske friidrettsmeisterskap. Han sigra i begge hekkeløpa på Bislett stadion og han vann tikampen. Under EM i friidrett 1946, som vart avvikla på nettopp på Bislett stadion i slutten av august månad, stod han for ei stor bragd. Før den avsluttande øvinga i tikampen, 1500-meteren, hadde han minst 14 sekundar å ta inn på leiaren, sovjet-russaren Sergej Kuznetsov. Særleg på den siste runda auka Holmvang forspranget og under stor jubel slo han Kuznetsov med 18 sekundar. «Norge hadde fått sin første europamester i friidrett – og sin første store internasjonale triumf etter krigen.» For dette tikamp-gullet vart han tildelt Morgenbladets Gullmedalje.

Medaljar i norske friidrettsmeisterskap
1939: Gull i tikamp, sølv på 110 m hekk
1946: Gull på 110 m hekk – 16,0, framom Ole Ofstad (16,0)
	Gull på 400 m hekk – 57,3, framom Einar Saxhaug (57,3)   
	Gull i tikamp
1947: Sølv på 400 m hekk – 55,7, bakom Ole B. Opsahl (55,6)
1948: Gull i tikamp
	Sølv på 400 m hekk – 57,0, bakom Ole B. Opsahl (56,4),
	bronsemedaljar på 110 m hekk (16,0) og lengde (6,65 m)

Holmvang vart tildelt Egebergs ærespris i 1946 for sine prestasjonar i friidrett og på ski.
Han gjorde sitt beste NM-renn på Voss i 1947, då han i utfor enda på fjerdeplassen.

Kjelder

Norske friidrettsutøvarar
Norske hekkeløparar
Norske alpinistar
Norske mangekjemparar
Norske bandyspelarar
Vinnarar av Aftenpostens Gullmedalje
Vinnarar av Egebergs Ærespris
Norske deltakarar under sommar-OL 1948
Friidrettsutøvarar under sommar-OL 1948
Europameistrar i friidrett
Norske assurandørar
Franka Dietzsch

Franka Dietzsch () er ein tysk tidlegare friidrettsutøvar frå  Wolgast i Mecklenburg-Vorpommern som tevla i diskoskasting for Aust-Tyskland og seinare Tyskland. Ho vart verdsmeister i diskoskast i 1999, 2005 og 2007, og europameister i 1998. Hennar personlege rekord frå 1999 er på 69,51 m.

Kjelder
Denne artikkelen bygger på «Franka Dietzsch» frå ,  den 1. oktober 2014.  
 

Tyske diskoskastarar
Deltakarar under sommar-OL 1996
Deltakarar under sommar-OL 2000
Deltakarar under sommar-OL 2004
Austtyske idrettsutøvarar
Belgia i Junior Eurovision Song Contest

Belgia debuterte i Junior Eurovision Song Contest i 2003 i København, Danmark, med songen «De Vriendschapsband», framført på nederlandsk av gruppa  X!NK. Bidraga vart valde gjennom ei nasjonal finale, arrangert av den flamske kringkastaren Vlaamse Radio- en Televisieomroeporganisatie. I 2004 arrangerte den franske kringkastaren Radio Télévision Belge Francophone. Belgias beste plassering, kom i 2009, då Laura Omloop syngja songen «Zo Verliefd (Yodelo)». Dei enda til slutt på 4. plass med 113 poeng, sju poeng bak vinnaren.

I 2005, arrangerte Vlaamse Radio- en Televisieomroeporganisatie, saman med Radio Télévision Belge Francophone, tevlinga i Etihas Arena i Hasselt. Det året arrangerte dei saman den nasjonale uttakinga.

I 2013, valde Belgia å trekkje seg frå Junior Eurovision Song Contest.

Bidraga i Junior Eurovision Song Contest

Røystgjeving

Galleri

Vertskap

Kjelder

Denne artikkelen bygger på «Belgium in the Junior Eurovision Song Contest» frå ,  den 1. oktober 2014.  
 

Land i Junior Eurovision Song Contest
Ein Hoga

Ein Hoga (hebraisk עין חוגה) er ei vasskjelde som ligg 4 km nord-aust for Bet She'an, og aust for Hamadia kibbutz. Han er ei av dei viktigaste vaskjeldene i Bet She'andalen.

Aust for vasskjelda ligg ruinane av ein landsby frå yngre steinalder.

Kjelder

Denne artikkelen bygger på «Ein Hoga» frå ,  den 1. oktober 2014.  

Vasskjelder i Israel
Geografi i Nord-distriktet i Israel
Ein Lavan

Ein Lavan (hebraisk עין לבן) er ei vasskjelde som ligg i utkanten av Jerusalem, nær Jerusalem bibelske dyrehage og i Judeafjella.

Ho er ei av dei største kjeldene i Judeafjella. Vatnet kjem frå to små grotter. Staden er ein religøst og historisk viktig stad med fleire ruinar frå romersk og bysantinsk tid.

Kjelder
Denne artikkelen bygger på «Ein Lavan» frå ,  den 1. oktober 2014. 
 oppgav desse kjeldene:

Bakgrunnsstoff

Geografi i Jerusalem
Turistmål i Jerusalem
Stader frå antikken i Jerusalem
Vasskjelder i Israel
Ein Netafim

Ein Netafim er ei vasskjelde i Eilatfjella som ligg nær den israelske grensa til Egypt. Kjelda ligg kring 7 km nord for byen Eilat, nær hovudveg 12. Dette er den einaste kjelda nær Eilat med vatn året rundt. 

Ein Netafim er den einaste naturlege vasskjelda i Eilatfjella som flyt året rundt og er ei drikkevasskjelde.

Historie 
I 1950 prøvde Israel å grunnleggje ein jordbruksbusetnad nær kjelda, men denne vart fråflytta. Fram til seksdagarskrigen låg det ein israelsk militær utport nær Ein Netafim. 

Kjelda har påverka kvar grensa mellom Det britiske imperiet og Det osmanske riket, gjekk, som er grensa mellom Israel og Egypt i dag. Britane bygde eit basseng for å samle vatn frå kjelda, men bassenget vart øydelagd av eit steinras. I 1965 vart det bygd eit nytt basseng, men dette vart øydelagd av ein flaum. Det nyaste bassenget er frå 1968. 

Området kring Ein Netafim ved hovudveg 12 har vore åstad for to store terroråtak i 1990 og 2011. .

Bakgrunnsstoff 
 Ein Netafim - An Israel Desert Hike with Rami – published on israelinsideout.com
 Birding Sites i Israel : Ein-Netafim – published on science.co.il

Vasskjelder i Israel
Geografi i Det sørlege distriktet i Israel
Gan HaShlosha nasjonalpark

Gan HaShlosha nasjonalpark (hebraisk גן השלושה, tyder: «Parken til dei tre»), òg kalla Sahne (arabisk الساخنة, tyder «Den varme (kjelda)»), er ein nasjonalpark i Israel. Han ligg nær Beit She'an og har naturleg varmt vatn som ein kan symje i året rundt. 

Kjelda spring fram i vestlege delar av parken, og held ein temperatur på 28 ºC året rundt. Amalelva som kryssar parken, er blitt utvida til fleire basseng.

Ei gammal vassmølle er restaurert på staden . Ein modell av Tel Amal, ein gammal busetnader sett opp av jødiske pionerar natt til 10. desember 1936 etter britane la ned forbod mot jødiske busetnader, finst i parken. 

Museum for regional og Middelhavsarkeologi ligg i parken.

Sjå òg
Turisme i Israel
Nasjonalparkar i Israel
Nir David

Kjelder
Denne artikkelen bygger på «Gan HaShlosha National Park» frå ,  den 1. oktober 2014. 
 oppgav desse kjeldene:

Nasjonalparkar i Israel
Vasskjelder i Israel
Verneområde i Det nordlege distriktet i Israel
Museum i Det nordlege distriktet i Israel
Arkeologiske museum i Israel
Hamat Gader

Hamat Gader (hebraisk חַמַּת גָּדֵר; arabisk الحمة السورية El-Hamma El-Souriya, som tyder «Den syriske Hamma») er ein stad i Yarmoukdalen nær Genesaretsjøen i Golanhøgdene. Namnet tyder «varmekjeldene i Gadara», og syner til fleire mineralkjelder med temperaturar opp mot 50 °C. Gadara, dagens Umm Qais i Jordan, ligg 4 km unna.

Hamat Gader ligg nær grensa mellom den israelskokkupert delen av Golanhøgdene og Jordan.

Det gamle namnet på Hamat Gader er bevart i det lokale arabisk namnet på staden (el-Ḥamma, arabisk الحمّـة}}, hebraisk אל חמה), og på haugen nær staden, Tel Bani, ei forvansking av det greske ordet for «bad».

Historie
Hamat Gader var kjend som feriestad i romartida.

Bygginga av eit badeanlegg byrja på 100-talet av 10. romerske legionen, som var i garnison i byen Gadara. I dag består av anlegg av det romersk-bysantinske anlegg og bygg som vart bygd i den muslimske perioden. 

I tillegg vart det bygd eit romersk teater på 200-talet med sete til 2 000. Ei stor synagoge vart bygd på 400-talet. Somme av bygningane vart øydelagd av eit jordskjelv på 600-talet og restaurert av omajadane som styrte frå Damaskus. På 800-talet vart ikkje bada lenger nytta og eit tjukt lag med mudder dekkjer i dag ruinane.

Kjelder
Denne artikkelen bygger på «Hamat Gader» frå ,  den 1. oktober 2014. 
 oppgav desse kjeldene:

Bakgrunnsstoff
 Hamat Gader Information 
 Hamat Gader at the Det israelske utanriksdepartmentetsite.
 Hamat Gader at Google jorda
 Hamat Gader Hot Springs

Varmekjelder i Israel
Feriestader i Israel
Romerske stader i Israel
Vasskjelder i Israel
Arkeologiske funn i Golanhøgdene
Busetnader i Golanhøgdene
Turistmål i Det nordlege distriktet i Israel
Judeaørkenen

Judeaørkenen (hebraisk מִדְבַּר יְהוּדָה, Midbar Yehuda; arabisk صحراء يهودا, Sahara Yahudan) er ein ørken i Israel og Vestbreidda som ligg aust for Jerusalem og fell ned mot Daudehavet. Han strekkjer seg frå det nordaustlege Negev til aust for Beit El, og er markert av terrassar og skrentar. Han endar i ein bratt skrent ned til Daudehavet og Jordandalen. Judeaørkenen vert kryss av mange wadiar frå nordaust til søraust og har mange raviner, dei fleste av dei djupe, frå 400 m i vest til 200 meter i aust. Judeaørkenen er eit område med ein særskild morfologisk struktur langs austsida av Judeafjella. 

Han vert stundom kalla Yeshimon (hebraisk skrift יְשִׁימוֹן) som tyder 'ørken' eller 'villmark'.

Plassering
Judeaørkenen ligg aust for Jerusalem og heller ned mot Daudehavet. Nedbørsmengdene i Judea-området varierer frå 400-500 mm i dei vestlege åsane til 600 mm kring vestlege Jerusalem (sentralt i Judea), så ned att til 400 mm aust for Jerusalem og ned til kring 100 mm i austlege delar på grunn av regnskuggen. Klimaet varierer frå middelhavsklima i vest og ørkenklima i aust med ei stripe steppeklima i midten. Dei største byområda er Jerusalem, Betlehem, Gush Etzion, Jeriko og Hebron.

Sjå òg
 Qumrangrottene
 Turisme i Israel
 Israelsk geografi
 Turisme i Dei palestinske territoria

Kjelder
Denne artikkelen bygger på «Judean Desert» frå ,  den 1. oktober 2014. 
 oppgav desse kjeldene:

Bakgrunnsstoff

Ørkenar i Palestina
Geografi på Vestbreidda
St. Jakob kyrkje

St. Jakob kyrkje er ei langkyrkje frå 1921 som ikkje lenger er vanleg soknekyrkje. Kyrkja ligg på Nygårdstangen i Bergen sentrum.

Nygårdstangen kyrkjelyd vart skild ut frå Johannes kyrkjelyd i 1917, og etter dette vart det vedteke å byggja kyrkje her. Ein la ned grunnstein den 31. oktober 1917 og etter fire år med bygging stod kyrkja klar den 5. mai 1921.

Kyrkja fungerte som vanleg soknekyrkje fram til 2002. Då var det organisasjonen Normisjon som overtok kyrkja og brukte henne som lokale for kyrkjelyden Norkirken Bergen.

Frå og med 2013 vart kyrkja gjort til ungdomskyrkje i Bergen bispedømme. Dette prosjektet er eit samarbeid mellom Bergen Domkyrkje kyrkjelyd, Ynglingen Bergen KFUK-KFUM og Bjørgvin bispedømmeråd.

St. Jakobprosjektet har som formål å samla ungdom, først og fremst i Bergen sentrum og Bjørgvin bispedømme. Her skal ungdom enkelt kunna bruka alle fasilitetane i kyrkja, inkludert datarom, kjøken, lydstudio, hybel, Jakobsalen og kyrkjerommet.

Kjelder 

Denne artikkelen bygger på «St. Jakob kyrkje» frå ,  den 2. oktober 2014.

Fotnotar

Bakgrunnsstoff 
 
 

Kulturminne i Bergen
Kyrkjer i Bergen Domprosti
Kyrkjer i Bergen
Bergenhus
Norske kyrkjer frå 1921
Du är inte ensam

«Du är inte ensam» (svensk for Du er ikkje aleine) er ein song av Julia Kedhammar, gjeven ut i 2014. Songen er skriven av Julia Kedhammar og Thomas G:son.

«Du är inte ensam» deltok i Lilla Melodifestivalen 2014, og vart framført på svensk av Julia Kedhammar. Songen vart røysta fram som vinnar av ein jury.

Etter sigeren i Lilla Melodifestivalen 2014 fekk «Du är inte ensam» representere Sverige i Junior Eurovision Song Contest 2014 på Malta.

Fotnotar

Julia Kedhammar-songar
Songar skrivne av Julia Kedhammar
Songar skrivne av Thomas G:son
Lilla Melodifestivalen 2014-songar
Junior Eurovision Song Contest 2014-songar
Svenske Junior Eurovision Song Contest-songar
Svenskspråklege Junior Eurovision Song Contest-songar
Johanneskyrkja

Sjå også Sankt Johannes kyrkje i Stavanger eller den rivne Johannes kyrkje i Oslo.

Johanneskyrkja i Bergen er ei krosskyrkje frå 1893 som står på Sydneshaugen i Bergen sentrum. Kyrkja er også Bergens høgaste bygning med eit tårn på 61 meter. 

Så tidleg som i 1684 fekk Jørgen Tormøhlen løyve til å byggja kyrkje på Sydnes, men ein veit ikkje om det blei noko av kyrkjebygginga den gongen. 200 år seinare, i 1885, vart Johanneskyrkjas prestegjeld skild ut frå Domkyrkja, og i 1888 vart det halde arkitekttevling til ny kyrkje på Sydnes. Vinnarbidraget vart teikna av Herman M. Backer. Frå 1891 vart byggingsarbeidet leidd av Hans Heinrich Jess. Grunnsteinen vart lagt ned den 27. november 1891, og kyrkja stod ferdig i 1894, då ho vart innvigd 15. mars. Ho har 1250 sitjeplassar,  og har med det det største kyrkjerommet i byen. Johanneskyrkja er ei soknekyrkje og held normalt gudstenester på sundagane gjennom kyrkjeåret, i tillegg til gudstenester på onsdagar og torsdagar.

Klokkespel 

Kantor Asbjørn Myksvoll kjempa i mange år for å få klokkespel til Johanneskyrkja. I 2003 fekk han klarsignal frå soknerådet i kyrkja,  men det skulle ta om lag ti år før det var samla inn nok pengar. Hausten 2013 vart det støypt til saman 48 klokker i byen Asten i Nederland,  og dei ferdige klokkene, som til saman veg 14 tonn, kom til Sydneshaugen med lastebil den 31. mars 2014. I april vart dei heiste opp i tårnet med kran.   Klokkespelet vart offisielt innvigd av ordførar Trude Drevland den 17. mai 2014.

Kjelder 
Denne artikkelen byggjer delvis på «Johanneskyrkja» frå ,  den 2. oktober 2014.

Fotnotar

Bakgrunnsstoff 
 
 

Kyrkjer i Bergen
Kulturminne i Bergen
Kyrkjer i Bergen Domprosti
Bergenhus
Bygningar teikna av Herman Backer
Norske kyrkjer frå 1893
Together

«#together» (engelsk for #saman) er temasongen til Junior Eurovision Song Contest 2014 på Malta. Songen er skriven av Elton Zarb, Gordon Bonello og Matt Muxu Mercieca.

Junior Eurovision Song Contest 2014 vart arrangert på Malta, og Public Broadcasting Services valde #together som motto. Songen byggjer på dette mottoet, og alle deltakarane var involverte i framføringa av songen under finalen.

Fotnotar
 

Maltesiske songar
Singlar frå 2014
Junior Eurovision Song Contest 2014
Songar skrivne av Elton Zarb
Songar skrivne av Gordon Bonello
Songar skrivne av Matt Muxu Mercieca
Sin-ørkenen

Sin-villmarka eller Sin-ørkenen (hebraisk מדבר צין, Midbar Tzin) er eit geografisk område nemnt i Toraen der Kadesj-Barnea låg; og vert derfor òg kalla «Kadesj-villmarka». Dei fleste forskarar reknar i dag denne villmarka som ein del av Arabah.

Kjelder

Denne artikkelen bygger på «Zin Desert» frå ,  den 2. oktober 2014. 
 oppgav desse kjeldene:
 Woolley, C. Leonard and Lawrence, T. E., The Wilderness of Zin. Rev. 3rd ed. (Winona Lake, Eisenbrauns, in association with Stacey International, London, 2003).

Stader i Bibelen
Stader i Toraen
Ørkenar i Israel
Skogar i Israel

Dette er ei liste over skogar i Israel etter regoin. Skogane i dagens Israel kjem av massiv planting finansiert av Jewish National Fund (JNF).

På 1800-talet og fram til fyrste verdskrigen fjerna Det osmanske riket heile Israel for furu og eik for å kunne byggje jernbanar over riket sitt.  Sidan det vart grunnlagd har JNF planta meir enn 185 millionar tre og skapt 280 skogar, og prosjektet pågår framleis.

Jerusalem distrikt

 Aminadavskogen – Judeaåsane nær Aminadav
 Canadaskogen – Jerusalemkorridoren
 Eshtaolskogen - nær Beit Shemesh
 Giloskogen – (Gilo nabolag)
 Jerusalemskogen – (mellom Givat Shaul nabolag og Ein Karem)
 Martyrsskogen – (oppom Moshav Ksalon (Shimshon-Sha'ar HaGai-krysset)
 Peaceskogen – (nedanfor austlege Talpiot-promenaden)
 Ramotskogen – (mellom Ramot nabolag og Shu'afat)

Sentral-Israel

 Ben Shemenskogen – (aust for Ben Shemen ungdomslandsby)
 Huldaskogen – (Nahshon-krysset – Rehovotvegen) Planlagt i 1907 av Jewish National Fund, som førte inn den tyske agronomen Louis Barish for å styre prosjektet. Oppretta på ny i 1998.
 Meginimskogen - Gezer-regionen
 Tzoraskogen – (mellom Shimshon og Nahshon-krysset) nær Tzora

Nord distrikt
 Karmelkystskogen – (Fureidis-Haifa)
 Haderaskogen – (nær jernbanestasjonen)
 Irronskogen – (Hadera-Megiddo)
 Hurshan – (nær Amikam)
 Shehumit (Har Nahash) - (Kiryat Shmona)

Galilea
 Ahihudskogen – (Akko-Safed vegen nær Mt. Gamal)
 Biriyaskogen – (Safed-Biriya-vegen)
 Lower Hanitaskogen – (Shlomi-Hanita-vegen)
 Parodskogen – (Akko-Safed-vegen, nær Parod kibbutz)

Øvre Galilea
 Baramskogen – (Shlomi-Sasa-vegen, nær Meron-krysset)
 Laviskogen – (Golani)
 Turanfjellet – (nær Golani-Mitzpe Netofa)
 Segevskogen

Nedre Galilea
Beit Keshetskogen
Swissskogen
Tiberiasskogen

Sør distrikt
 Amatzia woodlands – (nær Amatzia)
 Melachimskogen, Shachariya – (mellom Kiryat Gat og Lakhish-krysset)

Negev
 Be'eriskogen – (ved veg 232 nær Be'eri frå Hodiya-krysset (veg 232) utafor Zikim-Karmia-vegen)
 Lahavskogen  – (nordlege Negev)
 Yatirskogen  – (nordlege Negev)

Sjå òg
 nasjonalparkar og naturreservat i Israel

Kjelder
Denne artikkelen bygger på «List of forests in Israel» frå ,  den 2. oktober 2014. 
 oppgav desse kjeldene:

Bakgrunnsstoff
KKL-JNFskogen Recreation Sites 

 
Verneområde i Israel
Britannia Park

Britannia Park (hebraisk  Park Britannia, פארק בריטניה) er ein skog og fritidsområde i Israel, i Shephelah. Skogen vart planta av Jewish National Fund frå 1950-åra med økonomisk støte frå britiske jødar, som parken er kalla opp etter.

Sjå òg
Skogar i Israel
Jewish National Fund

Kjelder
Denne artikkelen bygger på «Britannia Park» frå ,  den 2. oktober 2014.  
 

Verneområde i Israel
Skogar i Israel
Eshtaolskogen

Eshtaolskogen er ein skog i Israel, som ligg nord for Beit Shemesh og nær Ta'oz og Neve Shalom. Martyrskogen ligg i aust. Skogen er eit populært fritidsområde og ein av dei største i Israel. Skogen er (som mange andre i Israel) planta av Jewish National Fund, som framleis utvidar området. Skogen dekkjer eit areal på 12 000 dunam (12 kvadratkilometer).

Sjå òg
Skogar i Israel 
Jerusalemskogen
Yatirskogen
Jewish National Fund

Kjelder
Denne artikkelen bygger på «Eshtaol Forest» frå ,  den 2. oktober 2014.  

''

Bakgrunnsstoff

Jewish National Fund 

Skogar i Israel
Verneområde i Jerusalem distrikt
Martyrskogen

Martyrskogen (hebraisk יער הקדושים, Ya'ar HaKdoshim)  er ein skog i utkanten av Jerusalem i Israel. Han ligg i vestkanten av Eshtaolskogen nær Beit Meir. Han vart planta som eit minnesmerke til dei som døydde i Holocaust og vil etterkvart bestå av seks millionar tre, som symboliserer dei seks millionar jødane som vart utrydda av nazistane i andre verdskrigen.

I Skogen står ein skulptur av Nathan Rapoport, kalla Eldrullen.

Sjå òg
Skogar i Israel
Holocaust

Kjelder

Denne artikkelen bygger på «Forest of the Martyrs» frå ,  den 2. oktober 2014.

Bakgrunnsstoff
Kart  (på hebraisk)
Forest of the Martyrs i Bezalel Narkiss Index ved Jewish Art at the Center for Jewish Art ved Hebrew University of Jerusalem

Monument og minnesmerke i Israel
Holocaust-minnesmerke
Skogar i Israel
Verneområde i Jerusalem distrikt
Jerusalemskogen

Jerusalemskogen er ein furuskog som ligg i Judeafjella vest for Jerusalem. Han er omgjeve av bydelane Beit HaKerem, Yefe Nof, Ein Kerem, Har Nof, Givat Shaul, og ein moshav, Beit Zeit. Skogen vart planta i 1950-åra av Jewish National Fund, finansiert av private gjevarar.

På sitt største dekte skogen over 4 kvadratkilometer. Dei siste åra har skogen minka på grunn av byutbygging og dekkjer i dag berre 1,2 kvadratkilometer. Yad Vashem museum ligg i skogen nær Herzlfjellet. Midt i skogen, mellom Yad Vashem og Ein Kerem, ligg eit fritidssenter, «Chaim Tzippori gjestehus», med eit ungdomsherberge. 

Av dyreliv i skogen finst ein flokk sjakalar.

Sjå òg
Skogar i Israel
Eshtaolskogen
Jewish National Fund
Yatirskogen

Bakgrunnsstoff
Tzippori-senteret (hebraiske)

Skogar i Israel
Geografi i Jerusalem
Verneområde i Jerusalem distrikt
Fredsskogen

Fredsskogen er ein skog i det sørleg og søraustlege Jerusalem i Israel, mellom bydelen Abu Tor og Sheroverpromenaden. Det var staden der den bibelske Asalelva låg, som er nemnt i Sakarja (14:5) (i dag finst berre eit elvefar att av staden). 

Det finst fleire graver frå tida kring Det andre tempelet i Fredsskogen, somme med hebraiske inskripsjonar. I 1990 vart ei grav med den arameiske inskripsjonen «Josef, son av Kaifas» funnen i Fredsskogen, som truleg høyrte til høgstepresten Kaifas.

Det ligg òg ruinar av ein akvedukt i Fredsskogen som gav vatn til Jerusalem kring tida kring Det andre tempelet.

Sjå òg
Skogar i Israel

Kjelder

Denne artikkelen bygger på «Peace Forest» frå ,  den 2. oktober 2014. 
 oppgav desse kjeldene: 
 Harley Stark, «Jerusalem, Ya‘ar Ha-Shalom Final Report», Excavations and Surveys i Israel, Journal 118 

Skogar i Israel
Parkar i Jerusalem